Duplantis slet seg til ny VM-triumf: – Det tøffeste gullet jeg har tatt
Han var nær ved å ryke ut av innendørs-VM. Men til slutt ble det gullklem fra kjæresten for Armand Duplantis (24). Det svensk-amerikanske fenomenet vant sitt åttende gull som senior. Men måtte kjempe for seieren i Glasgow. To riv på høyden 5,85 meter ga stavsprang-konkurransen stor dramatikk. – Det tøffeste gullet jeg har tatt. Det kjennes ekstra spesielt, sier han ifølge Aftonbladet. I det tredje forsøket gikk det greit.  – Jeg «chillet» likevel ganske bra – det var bare staven som var for myk. Jeg skiftet til en stivere stav og visste det ville løse seg om jeg gjorde et ok hopp, sier han. Sam Kendricks gikk over 5,90 og ville vunnet et sensasjonelt VM-gull om Duplantis hadde feilet i det tredje forsøket. Sveriges gullhåp sto over høyden 5,90 og misset også det første forsøket på 5,95. Men så gikk det greit. Duplantis gikk over 6,05 i tredje forsøk og vant med en margin på 15 cm. Sin egen verdensrekord – 6 meter og 24 centimeter – var han sjanseløs på søndag. – Men et gull er et gull. Jeg skal ikke klage. Jeg er likevel stolt, sier han. Andreas Kramer – med norske aner – tok rett før et sensasjonelt VM-sølv på 800 meter. – Vi sparte det beste til slutt. «Nice» med to medaljer på siste VM-dag. Vi må skåle nå, jeg og Kramer, sier Duplantis. Norge måtte nøye seg med to sølv i Glasgow.  Karsten Warholm var favoritt på 400 meter lørdag. Han ble først og fremst forbannet da han ble slått lørdag. Sander Skotheim VM-sølv i syvkamp, men skuffet også rett etterpå. Narve Gilje Nordås sviktet taktisk på 1500 meter, men var også kritisk til VM-arrangøren etter 5.-plassen.
Armand Duplantis (24) vant gull i stavsprang under innendørs-VM i Glasgow, men hadde trøbbel på vei mot triumfen. Svensk-amerikansk utøver tok sitt åttende gull som senior Duplantis klarte 6,05 meter i tredje forsøk, vant med 15 cm margin Norge fikk to sølvmedaljer med Karsten Warholm og Sander Skotheim